**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Ο Δήμος Κω, ο ΔΟΠΑΒΣ, ο Σύλλογος Τοπικής Γαστρονομίας Κω ΑΣΚΛΗΠΙΟΣ και οι σύλλογοι που δραστηριοποιούνται στον πρωτογενή τομέα, συνδιοργανώνουν την «2η Γιορτή των Αγροτικών Προϊόντων 2016».

Το Σάββατο 29 Ιουλίου στην Μαρίνα Κω και το Σάββατο 13 Αυγούστου 2016 στο λιμάνι της Καρδάμαινας, χιλιάδες επισκέπτες της Κω θα έχουν την ευκαιρία να γνωρίσουν και να γευτούν τα τοπικά προϊόντα.

Η μεγάλη αυτή γιορτή του πρωτογενούς τομέα εξελίσσεται σε θεσμό για την Κω.

Αφορά όλους τους παραγωγούς και τους επίσημους τυποποιητές.

Καλούμε όπως δηλωθούν συμμετοχές μέχρι τις 8 Ιουλίου, στα γραφεία του ΔΟΠΑΒΣ τηλ. Επικοινωνίας 2242025316, στο Γραφείο Τοπικής Οικονομικής Ανάπτυξης στο Λινοπότι τηλ. 2242048350 και στην ηλεκτρονική διεύθυνση dikoagro@gmail.com.

Θα ακολουθήσει άμεση συνάντηση με τους παραγωγούς και τους τυποποιητές που θα δηλώσουν συμμετοχή για την καλύτερη διοργάνωση και προβολή της Γιορτής Αγροτικών Προϊόντων.

H Γιορτή Αγροτικών Προϊόντων στοχεύει στην προβολή και στην προώθηση των τοπικών προϊόντων και της τοπικής κουζίνας μέσα από την ανάδειξη της τοπικής γαστρονομίας, αφού θα συνδυαστεί με τις δημιουργίες τοπικών μαγείρων, που θα έχουν την ευκαιρία να απολαύσουν οι επισκέπτες μας.

Η ανάδειξη της τοπικής γαστρονομίας αποτελεί αναπόσπαστο μέρος του τουρισμού μας, εμπλουτίζει και καθιστά πιο ανταγωνιστικό το τουριστικό μας προϊόν.

Προσδίδει στην Κω ένα μεγάλο συγκριτικό πλεονέκτημα, στην προσπάθεια μας να καθιερωθούμε ως γαστρονομικός προορισμός και να συνδέσουμε τον πρωτογενή τομέα με τον τουρισμό μας.

Η 2η Γιορτή Αγροτικών Προϊόντων αναδεικνύει την Κω της παραγωγής, της δημιουργίας και της εξωστρέφειας.